**Ministru kabineta noteikumu projekta „Grozījums Ministru kabineta 2005.gada 1.novembra noteikumos Nr.827 „Ieslodzījuma vietu pārvaldes nolikums””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | **Tieslietu ministrijas iniciatīva.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts civildienesta likuma 3.panta pirmo daļu ierēdnis ir persona, kas tiešās valsts pārvaldes iestādē (turpmāk — iestāde) veido nozares politiku vai attīstības stratēģiju, koordinē nozares darbību, sadala vai kontrolē finanšu resursus, izstrādā normatīvos aktus vai kontrolē to ievērošanu, sagatavo vai izdod administratīvos aktus, sagatavo vai pieņem citus ar indivīda tiesībām saistītus lēmumus. Valsts civildienesta likuma 3.panta otrā daļa noteic, ka ierēdnis specializētajā valsts civildienestā ir persona, kas šā panta pirmajā daļā minētās funkcijas veic diplomātiskajā un konsulārajā dienestā, Valsts ieņēmumu dienestā, Valsts tiesu ekspertīžu birojā.Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 1.pants noteic, ka likuma mērķis ir noteikt profesionālā dienesta tiesisko statusu Iekšlietu ministrijas sistēmas iestādēs un Ieslodzījuma vietu pārvaldē (turpmāk arī — Iestāde), lai nodrošinātu tiesisku, stabilu, efektīvu un atklātu Iestādes darbību. Savukārt minētā likuma 2.panta pirmā daļa noteic, ka dienests Iestādē ir valsts dienesta veids, kuru pilda Iestādes amatpersona, kam ir speciālā dienesta pakāpe (turpmāk — amatpersona).Ieslodzījuma vietu pārvaldes likuma 4.panta pirmā daļa noteic, ka Pārvaldes personālu veido amatpersonas ar speciālajām dienesta pakāpēm (turpmāk — amatpersona), vispārējā valsts civildienesta ierēdņi un darbinieki. Savukārt Ministru kabineta 2005.gada 1.novembra noteikumu Nr.827 „Ieslodzījuma vietu pārvaldes nolikums” 8.3.apakšpunkts noteic, ka Pārvaldes priekšnieks veic [Valsts pārvaldes iekārtas likumā](http://likumi.lv/ta/id/63545-valsts-parvaldes-iekartas-likums) noteiktās tiešās pārvaldes iestādes vadītāja funkcijas, kā arī nosaka amatus, kuru pienākumu izpildi veic ar dienesta ieroci bruņoti specializētā valsts civildienesta ierēdņi. Ieslodzījuma vietu pārvaldē valsts civildienesta ierēdņu amats nav saistīts ar dienēšanu diplomātiskajā un konsulārajā dienestā, Valsts ieņēmumu dienestā, Valsts tiesu ekspertīžu birojā. Pārvaldē dienē ar dienesta ieroci bruņotas amatpersonas ar speciālajām dienesta pakāpēm, nevis ar dienesta ieroci bruņoti specializētā valsts civildienesta ierēdņi. Līdz ar to Ministru kabineta 2005.gada 1.novembra noteikumu Nr.827 „Ieslodzījuma vietu pārvaldes nolikums” 8.3.apakšpunktā norādītais, ka Pārvaldē dienē ar dienesta ieroci bruņoti specializētā valsts civildienesta ierēdņi, ir pretrunā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 2.panta pirmajā daļā un Ieslodzījuma vietu pārvaldes likuma 4.panta pirmajā daļā noteikto, ka Pārvaldē dienē ar dienesta ieroci bruņotas amatpersonas ar speciālajām dienesta pakāpēm.Šobrīd normatīvajā aktā ar zemāku juridisko spēku, proti, Ministru kabineta 2005.gada 1.novembra noteikumos Nr.827 „Ieslodzījuma vietu pārvaldes nolikums”, netiek nodrošināta normatīvajos aktos ar augstāku juridisko spēku, proti, Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā un Ieslodzījuma vietu pārvaldes likumā, noteiktā ievērošana.Lai novērstu juridisko kolīziju nacionālajos normatīvajos aktos, projekts paredz aizstāt Ministru kabineta 2005.gada 1.novembra noteikumu Nr.827 „Ieslodzījuma vietu pārvaldes nolikums” 8.3.apakšpunktā vārdus „bruņoti specializētā valsts civildienesta ierēdņi” ar vārdiem „bruņotas amatpersonas ar speciālajām dienesta pakāpēm”. |
| 3. | Projekta izstrādē iesaistītās institūcijas | Ieslodzījuma vietu pārvalde.Grozījums **veikts, ņemot vērā ar Tieslietu ministra 2014.gada 21.maija rīkojuma Nr.1–1/205 „Par Iekšējā audita nodaļas iekšējā audita Nr.6/2013 ieteikumu ieviešanu” pielikuma „Iekšējā audita nodaļas iekšējā audita ieteikumu ieviešanas plāns” 1.2.1.ieteikuma 1.2.1.pasakumā norādīto.** |
| 4. | Cita informācija | Nav |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz visiem vispārējā valsts civildienesta ierēdņiem, kuri iespējami dienēs Ieslodzījuma vietu pārvaldē. Uz 2015.gada 3.augustu Ieslodzījuma vietu pārvaldē nedienēja neviens vispārējā valsts civildienesta ierēdnis. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekta izpilde tiks nodrošināta esošo budžeta līdzekļu ietvaros. |
| 4. | Cita informācija | Nav |
|  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ieslodzījuma vietu pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III, IV, V un VI sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

11.09.2015., 10.24

677

N.Jarmilko

67290159, natalija.jarmilko@ievp.gov.lv